OzLabs/hebrew-wiki-articles huggingface dataset:
שיטת קומינסקי

שיטת קומינסקי (באנגלית: Kominsky Method) היא דרמה קומית אמריקאית בפורמט של סדרת טלוויזיה זורמת, שנוצרה על ידי צ'אק לורי, שהוקרנה בבכורה ב-16 בנובמבר 2018 בנטפליקס. בסדרה שבה מככבים מייקל דאגלס, אלן ארקין, שרה בייקר, ננסי טרוויס וקת'לין טרנר, עוקבת אחר מורה למשחק מזדקן, אשר שנים קודם לכן זכה לרגע קצר של הצלחה כשחקן. בינואר 2019 פורסם כי הסדרה חודשה לעונה שנייה, שהוקרנה בבכורה ב-25 באוקטובר 2019. ביולי 2020 חודשה הסדרה לעונה שלישית ואחרונה. הסדרה זכתה בפרס גלובוס הזהב בקטגוריית פרס גלובוס הזהב לסרט הטוב ביותר - קומדיה או מוזיקלי ומייקל דאגלס זכה בפרס גלובוס הזהב לשחקן הטוב ביותר - סרט קומדיה או מוזיקלי ב-2019.

== תקציר עלילת הסדרה ==
הסדרה עוקבת אחר "סנדי" קומינסקי, שחקן שלפני שנים זכה להצלחה רבה, אך לזמן קצר בלבד, וכיום הוא מורה למשחק הוליוודי נערץ."<ref></ref>

== שחקנים ודמויות ==
* מייקל דאגלס בתפקיד סנדי קומינסקי, שחקן מצליח שעובד כיום כמורה למשחק נערץ בהוליווד.
* אלן ארקין בתפקיד נורמן ניולנדר, סוכנו וידידו של סנדי (עונה 1–2)<ref></ref>
* שרה בייקר בתפקיד מינדי, הבת של סנדי שמנהלת איתו את אולפן המשחק שלו.
* ננסי טרוויס בתפקיד ליסה, גרושה שלומדת בסטודיו של סנדי. 
* קתלין טרנר בתפקיד רות, גרושתו של סנדי (עונה 3–2).<ref></ref>
* מליסה טאנג כמרגרט, סטודנטית בשיעור המשחק של קומינסקי
* ג'נה לינג אדמס בתפקיד דרשני, סטודנטית בשיעור המשחק של קומינסקי
* גרהאם רוג'רס בתפקיד ג'וד, סטודנט בשיעור המשחק של קומינסקי
* קייסי בראון בתור ליין, סטודנטית בשיעור המשחק של קומינסקי
* אשלי לטרופ בתפקיד ברונה, סטודנטית בשיעור המשחק של קומינסקי
* אמילי אוסמנט בתפקיד תרזה, סטודנטית בשיעור המשחק של קומינסקי
* סוזן סאליבן בתפקיד איילין, אשתו של נורמן לה הוא נשוי במשך 46 שנה
* ליסה אדלשטיין בתפקיד פיבי, בתו המנוכרת של נורמן הנאבקת בהתמכרות לגלולות
* רמון הילריו בתפקיד אלכס המלצר
* סדריק בגלי בתפקיד מתיו, בנה של ליזה (עונה 1)
* דני דה ויטו בתפקיד ד"ר ווקסלר, אורולוג (עונה 1)
* אנוש נווארט בתפקיד רוזמי, עוזרת הבית של נורמן (עונה 1)
* אן-מרגרט בתפקיד דיאן, חברה ותיקה של נורמן (עונה 1)
* ג'יין סימור בתפקיד מדלין, אהבה מחודשת מעברו של נורמן (עונה 2)
* פול רייזר בתפקיד מרטין שניידר, החבר של מינדי (עונה 2)
* ג'יי לנו בהופעת קמע
* קורבין ברנסן בהופעת קמע
* אליוט גולד בהופעת קמע
* בוב אודנקירק בתפקיד ד"ר שנקמן
* היילי ג'ואל אוסמנט בתפקיד רובי (עונה 2-3)
* אליסון ג'ני בהופעת קמע
* מורגן פרימן כעצמו (עונה 3)

== סקירה ==

== קישורים חיצוניים ==
* 

* 

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בלוס אנג'לס
קטגוריה:האחים וורנר: סדרות טלוויזיה
קטגוריה:זוכי פרס גלובוס הזהב: סדרות
Bound 2

Bound 2 הוא סינגל שהוקלט על ידי הראפר האמריקאי קניה וסט בשיתוף הזמר האמריקאי צ'ארלי וילסון , מתוך אלבום האולפן השישי שלו, Yeezus. השיר יצא לאור ב-28 באוגוסט 2013, על ידי חברות התקליטים דאף ג'אם ו-GOOD Music, כסינגל השני מתוך האלבום.

== רקע וכתיבה ==
ב-1 ביוני 2013, וסט חשף את עטיפת אלבום האולפן השישי שלו Yeezus, וחשף תצוגה מקדימה של 13 שניות לשיר "Bound 2",<ref></ref> שהיה אחד משלושה שירים מתוך האלבום שהוצגו בתצוגה מקדימה לפני צאתו, כשהשניים האחרים היו "New Slaves" ו-"Black Skinhead".<ref></ref> השיר נכתב על ידי וסט, בשיתוף עם כותבים שונים, בהם הזמר ג'ון לג'נד והמפיק מייק דין, והופק על ידי וסט ודין, ביחד עם מפיקים שונים.<ref></ref> הוא שיר בסגנון ההיפ הופ, אשר מכיל בתוכו אלמנטים של מוזיקת נשמה. מבקרים שונים ציינו כי השיר מזכיר את סגנון ההפקה של וסט ביצירותיו הקודמות.<ref name="A.V.Club"></ref> השיר בנוי סביב דגימה מתוך השיר "Bound" של להקת הסול Ponderosa Twins Plus One ואינטרפולציות מתוך השיר ""' של We.<ref name="MTV"></ref>

== וידאו קליפ ==
ב-16 בנובמבר 2013, נחשף כי וסט יחשוף את הקליפ של השיר בתוכנית האירוח המופע של אלן דג'נרס בשבוע שלאחר מכן.<ref></ref> הקליפ, אותו ביים ניק נייט , יצא לאור ב-19 בנובמבר 2013. בקליפ נראית ארוסתו דאז וכיום גרושתו קים קרדשיאן רוכבת על האופנוע של וסט בנופים שונים.<ref></ref> נכון ספטמבר 2022, לקליפ כ-99 מיליון צפיות באתר יוטיוב.

== ביקורת ==
השיר זכה לשבחים ממבקרי המוזיקה. מגזין רולינג סטון תיאר את השיר כ"אולי השיר הכי נועז שכתב, שלא לדבר על היפה היותר".<ref></ref> ג'וליאן קימבל מקומפלקס תיאר את השיר כ"דרך מבריקה לסיים את האלבום" וכתב שהוא "בולט כשיר אהבה - אולי פנטזיה אפלה ומעוותת של שיר אהבה, אבל כזה שהוא יפה בדרך שלו".<ref></ref> אוון ריטלבסקי מה-AV Club אמר כי השיר הוא "הומאז' גלוי להפקה המוקדמת והמהירה של וסט, המדמה את נשמת הצ'יפמונק העליזה של The College Dropout". דן בוינובסקי מ-XXL תיאר את השיר כ"גולת הכותרת הרגשית והמוזיקלית של האלבום".<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!מקור
|-
|2013
|פרסי הווידאו קליפים של אנטוויל
|וידאו ההיפ-הופ הטוב ביותר
|
|<ref></ref>
|-
|2014
|פרסי הווידאו קליפים של MuchMusic
|הווידאו הבינלאומי של השנה - אמן
|
|<ref></ref>
|-
| rowspan="2" |2015
| rowspan="2" |פרס גראמי
|ביצוע הראפ/שירה הטוב ביותר
|
| rowspan="2" |<ref></ref>
|-
|שיר הראפ הטוב ביותר
|
|}

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|פלטינה ×2
|2,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!אוסטרליה
|13 בספטמבר 2013
|רדיו להיטים עכשוויים
|דאף ג'אם
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
האירוע (סרט, 2015)

האירוע (ברוסית: Событие) הוא סרט תיעודי בשחור-לבן משנת 2015 של הבמאי האוקראיני סרגיי לוזניצה, שנערך מתוך דיווחי החדשות על אירועי הפוטש של אוגוסט בלנינגרד. הקרנת הבכורה העולמית התקיימה בפסטיבל הסרטים של ונציה ה-72 ב-5 בספטמבר 2015.

== עלילה ==
הסרט מתאר שלושה ימים בלנינגרד באוגוסט 1991, כאשר אלפי תושבי העיר הגיעו לכיכר הארמון בתמיכה בכוחות הדמוקרטיים.

ביום הראשון, 19 באוגוסט, היו מעט אנשים, אך למחרת היה קהל עצום, כמה מאות אלפי אנשים. המפגינים בונים בריקדות בפאתי בניין מועצת העיר לנינגרד, עלונים עם הלוגו של עיתון האופוזיציוני "שעת העומס" מופצים, אנטולי סובצ'אק מהחלון מעודד אנשים בכיכר, משוררים מדקלמים שירים מהפכניים. סובצ'אק פונה שוב לאנשים, ולצדו עוזרו ולדימיר פוטין.

ביום השלישי הוועדה הממלכתית למצב חירום נופלת במוסקבה, ואנטולי סובצ'אק בלנינגרד מכריז על ניצחון ומכריז שדגלי ברית המועצות יוחלפו בטריקולור הרוסי. בסוף הנאום הוא אומר: "תודה רבה על התמיכה, ועכשיו חזרו למלאכתכם." הצעיר מוריד את הכרזה האדומה, בעוד שאחרים אוטמים את הבניין של סמולני, שם שכנה הוועדה המחוזית של המפלגה הקומוניסטית.

== לקריאה נוספת ==
* Гусятинский Евгений. Сквозняк. «Событие», режиссёр Сергей Лозница // Искусство кино : журнал. – 2015. – Октябрь (№ 10). — ISSN 0130-6405.

==קישורים חיצוניים==

קטגוריה:ולדימיר פוטין בתרבות
קטגוריה:סנקט פטרבורג בקולנוע
קטגוריה:סנקט פטרבורג: היסטוריה
SAP Concur

SAP Concur (לשעבר: Concur Technologies) היא חברת SaaS אמריקאית, המספקת שירותי נסיעות וניהול הוצאות לעסקים.

מטה החברה שוכן בבלוויו, וושינגטון.

בספטמבר 2014 הודיע סאפ על רכישת קונקור עבור 8.3 מיליארד דולר במזומן על מנת לחזק את תחום מחשוב הענן.

== היסטוריה ==
SAP Concur הוקמה על ידי סטיב סינג. בראשות החברה עומד כיום מייק אברהרד.

מטה החברה נמצא בבלוויו, וושינגטון, ומשרדים נוספים באדן פרארי, בסנט לואיס פארק, מינסוטה, אלן, טקסס, וינה, וירג'יניה, בארצות הברית, כמו גם באסיה, אוסטרליה ואירופה.

SAP התקשרה בהסכם לרכישת Concur Technologies תמורת 8.3 מיליארד דולר. הרכישה הושלמה ב־4 בדצמבר 2014.

בשנת 2016 רכשה קונקור את חברת Hipmunk, חברת סטארטאפ המציעה אתר חיפוש טיסות ומלונות<ref></ref>.

במהלך תדריך באוגוסט 2018 הודיע משרד ההגנה כי הוא משתף פעולה עם SAP Concur לעדכון מערכת הנסיעות של הצבא הפעיל והמילואים.

הפלטפורמה נחשבת לאחת המובילות מסוגה בעולם והיא מציעה שני מודולים מרכזיים: מודול ההוצאות ומודול נסיעות במערכת אחת.

לפלטפורמה מיליוני משתמשים ועשרות אלפי לקוחות בעולם, בדגש על ארגונים וחברות גלובליות. מבין לקוחותיה בעולם: IBM, Cisco, ServiceNow, VMware, AIG, אריקסון, סקייפ, טוויטר, Salesforce.com, ג'יי פי מורגן צ'ייס, קוקה-קולה, הצלב האדום האמריקאי, מרכזים רפואיים ובתי חולים, אוניברסיטאות אמריקאיות מובילות ועוד<ref></ref>.

== מתחרים ==
* Amadeus IT Group
* Chrome River Technologies
* Coupa
* Egencia
* Expedia Group's Corporate Travel
* Expensify
* Lola.com
* Sabre Getthere
* TripActions
* Webexpenses
* Botmatic solution

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תוכנה אמריקאיות
קטגוריה:SAP
ליל המסכות 3: עונת המכשפה

ליל המסכות 3: עונת המכשפה (באנגלית: Halloween III: Season of the Witch) הוא הסרט השלישי בסדרת סרטי האימה ליל המסכות, אשר יצא בשנת 1982 ונכתב ובוים על ידי טומי לי וואלס, ג'ון קרפנטר ודברה היל אשר יצרו גם את הסרטים הקודמים בסדרה.<ref></ref> בניגוד לסרטים הקודמים בסדרה סרט זה לא כולל את דמותו של מייקל מאיירס זאת לאחר שההצלחה המסחרית והביקורות כלפי הסרט הקודם היו פושרות. אך דמותו של מייקל חזרה בסרט הרביעי בסדרה.

== עלילה וסוגה ==
בניגוד לסרטים הקודמים בסדרה סרט זה שונה בעלילתו ומתייחס לסרטים הקודמים בסדרה כאל סרטים בדיוניים אף על פי שהסרט מכונה בשם "ליל המסכות 3". בניגוד לסרטים הקודמים הסרט מתרחק מז'אנר הסלאשר אשר אפיין את הסרטים הקודמים ומתאפיין יותר בז'אנר העל טבעי והמתח. יוצרי הסדרה אמרו כי מה שמשותף לסדרת הסרטים הוא נושא ליל כל הקדושים וזה המוטיב אשר יוצר מתווה לסרטים בסדרה כאשר כל סרט מכיל תפאורה, דמויות וסיפור בהתאם.

בעקבות הביקורות על הסרט הקודם רמת האלימות והסצנות הגרפיות בסרט זה מותנה אך עדיין הסרט כלל את נושא האלימות והמוות. גם הקו המנחה של סרט זה הוא אלימות כנגד צעירים. הסרט גרף 14.4 מיליון דולר בארצות הברית והיה לסרט שהצליח הכי פחות מסחרית מכל סרטי ליל כל הקדושים שיצאו באותה תקופה ובנוסף גם ספג ביקורות שליליות. אך למרות הביקורות השליליות הסרט עם השנים הפך לקלאסיקה וקיבל עדת מעריצים גדולה.

במרכז העלילה- מסכות על-טבעיות שנועדו להרוג את כל החובשים אותן בו זמנית בליל כל הקדושים. רופא אלכוהוליסט ובת של אחד הקורבנות יוצאים לחקור את המקור במפעל.
== הצלחה מסחרית ==
עם יציאתו הסרט שודר ב-1,297 בתי קולנוע שונים בארצות הברית והרוויח 6,333,259 דולר שבוע לאחר צאתו. בסך הכל הסרט גרף רווח של 14.4 מיליון דולר אך היה לסרט שהכי פחות הצליח מבין כל סרטי ליל כל הקדושים שיצאו באותה תקופה.

== ליהוק ==
*טום אטקינס בתפקיד ד"ר דניאל שאליס
*סטייסי נלקין בתפקיד אלי גרימברידג '
*דן או'הרליהי בתפקיד קונאל קוקרן
*מייקל קארי בתפקיד ראפרטי
*מיצר ראלף בתפקיד באדי קופר
*ג'יידן ברבור בתפקיד בטי קופר
*בראד שקטר בתפקיד באדי קופר, ג'וניור.
*גארן סטפנס בתפקיד מארג' גוטמן
*אל ברי בתפקיד הארי גרימברידג'
*וונדי וסברג בתפקיד טדי
*אסקס סמית' בתפקיד וולטר ג'ונס
*ננסי קייס בתפקיד לינדה שאליס
*ג'ונתן טרי בתפקיד סטארקר
*מיידיי נורמן בתפקיד האחות אגנס
*פדי אדוארדס כפקיד
*ג'ושוע ג'ון מילר בתפקיד ווילי שאליס
*מישל ווקר בתפקיד בלה שאליס
*דיק וורלוק כמתנקש אנדרואיד
*ניק קאסל בתפקיד מייקל מאיירס (קטעים שהוצגו מהסרטים הקודמים, לא קיבל קרדיט עליהם)
*ג'יימי לי קרטיס כקולה של הכרוז העוצר / קולו של נציג שירותי הטלפון / לורי סטרודה (בנוסף גם הופיעה בקטעים שהוצגו מהסרטים הקודמים אך לא קיבלה קרדיט)

==קישורים חיצוניים==
* 

==הערות שוליים==

קטגוריה:סרטי 1982
קטגוריה:סרטי אימה מ-1982
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי אימה על-טבעיים אמריקאיים
הנשיא (סרט, 2015)

הנשיא (ברוסית: Президент) הוא סרט רוסי תיעודי באורך מלא בהפקת העיתונאי ולדימיר סולוביוב, המספר על חמש עשרה שנות שלטונו הראשונות של נשיא הפדרציה הרוסית, ולדימיר פוטין והאירועים שהתרחשו ברוסיה ובעולם באותה תקופה. הסרט מכסה את התקופה מאוגוסט 1999 עד 2014 כולל ומספר על הדרך שעברו רוסיה והנשיא לאורך השנים.
== עלילה ==
ולדימיר סולוביוב מראיין את ולדימיר פוטין בהיכל אלכסנדר בארמון הקרמלין הגדול. מתוך הסרט}}]]
ולדימיר סולוביוב}}
בסרט, נשיא הפדרציה הרוסית ולדימיר פוטין, עונה לשאלותיו של ולדימיר סולוביוב, מדבר על אירועי חמש עשרה השנים האחרונות - המלחמה בצ'צ'ניה ודגסטן, טביעת הצוללת קורסק, פיגועי הטרור ב-11 בספטמבר 2001 בארצות הברית, פיגועי הטרור בדוברובקה ובסלאן, המלחמה בעיראק, נאומו של פוטין בשנת 2007 במינכן, הסכסוך המזוין בדרום אוסטיה בשנת 2008, המשברים הכלכליים של 2008 ו-2014, עצרת האופוזיציה בכיכר בולוטנאיה ובשדרות סחרוב, יברומאידן, אולימפיאדת סוצ'י, סיפוח קרים לרוסיה ואירועים אחרים. חשיבות תפקידו של ולדימיר פוטין בהיווצרות רוסיה המודרנית בחמש עשרה שנות שלטונו כנשיא וראש ממשלת הפדרציה הרוסית באה לידי ביטוי בסרט זה.

בנוסף מוצא ראיוונות של ולדימיר סולוביוב, לא רק עם ולדימיר פוטין עצמו, אלא גם עם אישים שהכירו את פוטין כמו איש העסקים ולדימיר פוטנין, חבר הדומה הששית אלכסנדר פטרוב, נשיא קזחסטן נורסולטן נזרבייב, המנצח ולרי גרגייב, הסופר זכר פרילפין וחבר תא כתבי הקרמלין אנדריי קולסניקוב. פרשנים אופוזיציונרים ונייטרליים, כמו ראש הממשלה דמיטרי מדבדב, לא מצאו מקום בסרט.<ref name="BBC">[http://www.bbc.com/russian/blogs/2015/04/150427_blog_krechetnikov_putin_film Что было и чего не было в фильме о Владимире Путине] "Русская служба BBC", 27.04.2015</ref>

== פופולריות ==
על פי חברת TNS Gallup Media, כ-39.1% מתושבי מוסקבה מעל גיל שמונה עשרה צפו בסרט ביום שידורו בטלוויזיה.<ref name="riarate"></ref> זמן לא רב לפני כן, סרט רוסי נוסף, קרים. הדרך למולדת מאת אנדריי קונדראשוב שודר ברשת המתחרה<ref></ref>. לפיכך, שני הסרטים הללו הפכו לפופולריים ביותר בעונת הטלוויזיה 2015.

== תגובות ==
* דובר הנשיא דמיטרי פסקוב כינה את הסרט "מבריק" והמליץ לכולם לצפות בו<ref></ref>.

== קישורים חיצוניים ==
* 
* 

==הערות שוליים==

קטגוריה:סרטים תיעודיים רוסיים
קטגוריה:סרטי 2015
קטגוריה:ולדימיר פוטין בתרבות
בליקנזאורוס

בליקנזאורוס (שם מדעי: Blikanasaurus) הוא סוג של דינוזאור זאורופוד פרימיטיבי בעל דמיון לפרוזאורופוד. הוא חי במשך הטריאס העליון, לפני 210 מיליון שנה מזמננו. משמעות שמו היא: "הלטאה של הרי בלינקה" (Blikana mountain), בה התגלו מאובניו בתצורת אליוט , בכף המזרחי שבדרום אפריקה. הממצאים היחידים שנתגלו מהבליקנזאורוס הם שרידי כפות רגליים ואצבעות, אם כי ייתכן שאגן שהתגלה במדינה החופשית משתייך לסוג. הסוג הוגדר ב-1985 וכלל מין יחיד - Blikanasaurus cromptoni, הקרוי על החוקר האמריקאי אלפרד ו. קרומפטון (A.W. "Fuzz" Crompton), שהוביל משלחות רבות לדרום אפריקה.

דינוזאור זה היה מהפרימיטיביים שבזאורופודים האמיתיים והיה קטן יחסית, באורך מוערך של שלושה עד חמישה מטרים. ישנם הבדלים קלים יחסית בין הפרוזאורופודים לזאורופודים האמיתיים והעיקרי מביניהם הוא המבנה החזק יותר של עצמות הרגליים והאגן, אשר עזרו לתמוך בגוף גדול וכן יציבה על ארבע בהתאם לכך. ייתכן שהיה קרוב למלנורוזאוריים, המפותחים שבפרוזאורופודים, שחלקם התגלו בדרום אפריקה. עם זאת, הוא קרוב יותר למשפחת הזאורופודים לסמזאוריים.

מספר חוקרים מגדירים אותו כשייך למשפחה עצמאית - Blikanasauridae, לצד סוגים קרובים, אך לא כל החוקרים מסכימים על קיומה ורואים בה מוטלת בספק.

==קישורים חיצוניים==

קטגוריה:זאורופודה
קטגוריה:דינוזאורים שחיו בטריאס עליון באפריקה
קטגוריה:דרום אפריקה: מאובנים
ברכיפודוזאורוס

ברכיפודוזאורוס (שם מדעי: Brachypodosaurus; מילולית: "לטאה קצרת-פנים") הוא סוג של דינוזאור בעל אגן דמוי-עוף המוטל בספק. הוא התגלה בתצורת למטו שבהודו. הוא התקיים בסוף הקרטיקון בתור המאסטריכט לפני 66 מיליון שנה, סמוך להכחדת הקרטיקון הגדולה.

==מחקר וטקסונומיה==
המאובנים שנמצאו מדינוזאור זה מורכבים מממצא יחיד שאותר ליד ג'אבלפור וב-1934 החוקר ההודי דהירנדרה כישור צ'אקראווארטי מאוניברסיטת בנראס ההינדית שבואראנסי, אוטר פרדש העניק לדינוזאור את שמו, בהתבסס על הגולגולת הקטנה שלו. שם המין היחיד בסוג, Brachypodosaurus gravis פירושו בלטינית: "כבד". בכך הפך צ'אקראווארטי למקומי הראשון שנתן שם לדינוזאור.

מהדינוזאור השתמרה רק עצם זרוע באורך מטר, אשר המבנה שלה התאים לצורת המבנה של הסטגוזאורים. עם זאת מאפיינים במבנה שלה שלא התאים למבנה של סטגוזאור וייתכן שהייתה שייכת לסוג הקרוב לאנקילוזאורים, קרוביהם של הסטגוזאורים. בכל מקרה הסוג נחשב לנתון בספק מאחר שהשרידים שלו היו מעטים כל כך מכדי להגדירו. בכך הוא דומה לסוג נוסף של סטגוזאור הודי - הדרוידוזאורוס, שבמקור נחשב בכלל לפליוזאור.

==קישורים חיצוניים==

קטגוריה:תיראופורה
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון בהודו ובמדגסקר
אוסלטאמיביר

טבליה של אוסלטאמיביר 
אוסלטאמיביר (באנגלית: Oseltamivir; שם מסחרי: טמיפלו) היא תרופה אנטי-ויראלית לטיפול ומניעה של שפעת מסוג A ו-B. ארגונים רפואיים רבים ממליצים לאנשים הסובלים מסיבוכי שפעת (או נמצאים בסיכון גבוה לסיבוכים) ליטול אוסלטאמיביר תוך 48 שעות מהתסמינים הראשונים של ההדבקה. כמו כן, ארגונים רפואיים רבים ממליצים על אוסלטאמיביר כתרופה למניעת זיהומים בקרב אנשים בסיכון גבוה, אך לא לאוכלוסייה הכללית. המרכז לבקרת מחלות ומניעתן (CDC) ממליץ לרופאים להשתמש באוסלטאמיביר, לטיפול באנשים בסיכון נמוך, לפי שיקול דעתם<ref name=CDC2014up></ref><ref name=ECDC2014></ref><ref name=NICE2009></ref>. אוסלטאמיביר נלקח דרך הפה, כגלולה או כנוזל. המלצות בנוגע לאוסלטמיביר שנויות במחלוקת וכך גם ביקורת על ההמלצות<ref name=IDSA2014></ref><ref name=Brownlee2013></ref>. סקירה של Cochrane משנת 2014 הגיעה למסקנה כי אוסלטמיביר אינה מפחיתה אשפוזים, וכי אין שום עדות להפחתה בסיבוכים של שפעת. שתי מטא-אנליזות הגיעו למסקנה שהיתרונות אצל מי שבדרך כלל בריאים אינם עולים על הסיכונים. כמו כן, הם מצאו מעט ראיות לגבי האם הטיפול משנה את הסיכון לאשפוז או למוות באוכלוסיות בסיכון גבוה<ref name=Mich2013></ref>. עם זאת, מטא-אנליזה אחרת מצאה כי אוסלטמיביר הייתה יעילה למניעת שפעת ברמה האישית<ref></ref>.

תופעות לוואי שכיחות כוללות הקאות, שלשולים, כאבי ראש ובעיות שינה. תופעות לוואי אחרות עשויות לכלול תסמינים פסיכיאטריים והתקפים<ref name=Cochrane2012></ref><ref name=Jeff2014></ref>. בארצות הברית אוסלטאמיביר מומלצת לזיהום בשפעת במהלך ההיריון. וכבר נלקחה על ידי מספר קטן של נשים בהריון ללא סימנים של בעיות<ref name=Preg2017></ref>. ייתכן שיהיה צורך בהתאמת מינון בקרב אלו הסובלים מבעיות בכליות. אוסלטמיביר היא מעכב נוירמינידאז, מעכב תחרותי של האנזים נוירמינידאז של שפעת. האנזים נוירמינידאז חותך את החומצה הסיאלאית (הנמצאת על גליקופרוטאינים בפני השטח של תאי האדם) שמסייעת לוויריונים חדשים לצאת מהתא. לפיכך, אוסלטמיביר מונעת את שחרורם של חלקיקים נגיפיים חדשים<ref name="Tamiflu Label"></ref>. אוסלטמיביר אושרה לשימוש רפואי בארצות הברית בשנת 1999 והייתה מעכב הנוירמינידאז הראשון שהיה זמין במתן דרך הפה<ref></ref>. אוסלטאמיביר נמצא ברשימת התרופות החיוניות של ארגון הבריאות העולמי, אך הועברה למעמד "משלים" בשנת 2017. גרסה גנרית אושרה בארצות הברית בשנת 2016, ובשנת 2017 הייתה זו התרופה ה-159 הנפוצה ביותר בארצות הברית, עם יותר משלושה מיליון מרשמים<ref></ref><ref></ref>.

== קישורים חיצוניים ==

* 
* [https://www.clalit.co.il/he/medical/pharmacy/Pages/medicines.aspx?idd=7204 אוסלטאמיביר], באתר הכללית
* 

==הערות שוליים==

קטגוריה:תרופות נוגדות נגיפים
ברסבולדיה

ברסבולדיה (שם מדעי: Barsboldia) הוא סוג של דינוזאור בעל "מקור-ברווז" ממשפחת ההדרוזאוריים שחי בתור הקרטיקון במונגוליה לפני 70 מיליון שנה מזמננו. הסוג נקרא כך על שם החוקר המונגולי רינחן ברסבולד . הממצאים שלו כללו כמה חוליות גב, כמה צלעות ומאגן חלקי שהתגלו בתצורת נמגט שבמדבר גובי, מונגוליה. הסוג תואר בידי החוקרות טרזה מריאנסקה והלצ'קה אוסמולסקה .

== מאפיינים ==
מאפייני הדינוזאור כללו מספר חוליות גבוהות דמויות זיזים שאולי יצרו מפרש נמוך ובמבנה שלו הוא דמה להיפקרוזאורוס, אליו שייכו אותו בעבר. עם זאת החוליות של הזנב היו שונות מעט, כשחלק מהחוקרים רואים בזה סימן לזקנה ותו לא. היה זה דינוזאור גדול והחוקר גרגורי ס. פאול העריך את האורך שלו בעשרה מטרים ואת משקלו ב-5 טונות. בדומה לקרוביו הוא היה בעל לסת מוארכת ורחבה בעלת שיניים טוחנות רבות, שעזרו לו לטחון צמחייה קשה.

משייכים את הדינוזאור לקבוצה זאורולופיים, הקרובים לזאורולופוס, שגם הוא חי במזרח אסיה באותה תקופה.

== בתרבות ==
הברסבולדיה מופיע בסדרה כוכב פרהיסטורי לצד דינוזאורים נוספים כמו התריזינוזאורוס והטרבוזאורוס.

==קישורים חיצוניים==

קטגוריה:זאורולופיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1981
GoldenEye 007 (משחק וידאו, 1997)

GoldenEye 007 הוא משחק ירי בגוף ראשון אשר יצא לשווקים ב-25 באוגוסט 1997. את המשחק פיתחה חברת Rare Limited <ref name="Gamasutra Hollis"></ref>. המשחק הופץ על ידי חברת נינטנדו עבור קונסולת המשחק נינטנדו 64.

המשחק מבוסס על סרט הקולנוע הבריטי-אמריקאי משנת 1995 "גולדן איי" בזיכיון הסרטים של ג'יימס בונד. במשחק ישנה אפשרות לשחק כשחקן יחיד או לשחק במצב מרובי משתתפים. בחלק של המשחק המיועד לשחקן יחיד השחקן משחק את סוכן שירות הביון החשאי הבריטי ג'יימס בונד אשר מנסה למנוע מארגון פשע להפעיל נשק לוויני מיוחד על לונדון. במצב מרובי משתתפים יכולים להשתתף בו זמנית עד ארבעה שחקנים שונים המתחרים זה בזה.

המשחק נחשב למשחק חשוב בתולדות משחקי הירי בגוף ראשון<ref name="Gamasutra FPS"></ref>, משום שהיה המשחק הראשון בז'אנר שהוכיח שמשחקים בז'אנר זה מסוגלים להצליח במיוחד גם בקונסולות משחק ולא רק במחשב האישי. כמו כן, הוא היה המשחק הראשון בז'אנר שהחל את המעבר מהגישה הסטנדרטית של משחקי פנטזיה בסגנון דום, לסגנון מציאותי יותר. בנוסף לכך, המשחק היה מראשוני משחקי הווידאו בקונסלות שהכיל מצב Deathmatch רב-משתתפים. המשחק מצוטט לעיתים רבות כאחד ממשחקי הווידאו הגדולים בכל הזמנים.

== קישורים חיצוניים ==

== הערות שוליים ==

קטגוריה:משחקי וידאו משנת 1997
קטגוריה:משחקי יריות ממוחשבים (גוף ראשון)
קטגוריה:משחקי נינטנדו 64
קטגוריה:משחקי התגנבות ממוחשבים
קטגוריה:משחקי וידאו שפותחו בממלכה המאוחדת
בורוגוביה

בורוגוביה (שם מדעי: Borogovia) הוא סוג של דינוזאור ממשפחת הטרודוניים שחי במשך הקרטיקון העליון שלפני 70 מיליון שנה במונגוליה. במראהו היה קרובם של הזאורורניתוידיז, ובעבר נחשב למין שלו אך הופרד עקב בדיקות חדשות בממצאיו.

המאובנים של הבורוגווייה התגלו בשנת 1971 בתצורת נמגט שבמדבר גובי במחוז אומנוגובי במונגוליה בידי משלחת פולנית-מונגולית ותוארו בידי הפלאונטולוגית הלצ'קה אוסמולסקה ב-1987. את השם הדינוזאור קיבל מהדמיון ליצורים הבדיוניים "בורוגווים" (borogoves), מתוך שירי הג'ברווקי, מהספר הרפתקאות אליס בארץ הפלאות של לואיס קרול.

הממצאים שלו היו מועטים וכללו בעיקר את מפרקי כף הרגל, עצמות ירך ומספר אצבעות. אורך עצם הטיבוריסי שנמצאה הגיעה ל-28 סנטימטרים, אורך הדינוזאור הכולל הגיע לשני מטרים בקירוב ומשקלו כ-20 קילוגרם. הוא היה צייד זריז שאולי כוסה בנוצות וניזון מטרף קטן כמו לטאות ויונקים שתפס.

מבנה האצבעות שלו היו כפופות מעט והזכירו מבנה של יען, כשהאצבע השנייה הייתה ארוכה וחזקה בהרבה מהאצבע השלישית המנוונת יותר, ככל הנראה להתאמה לריצה מהירה.

==קישורים חיצוניים==

קטגוריה:טרודוניים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1987
חמסה חמסה

"חמסה חמסה" הוא סינגל של הזמרת הישראלית עדי ביטי, אשר יצא לאור ב-25 באוקטובר 2020.

== רקע וכתיבה ==
השיר נכתב והולחן על ידי עדי ביטי, עומרי 69 סגל והוד "BEMET" מושונוב, והוא מכיל בתוכו את סגנונות הפופ והטראפ. בשיר, על פי דברי מאקו, עוסקת ביטי ב"תחושת 'העין הרעה' שעשו ועושים לה בתור זמרת מוכרת שהתפרסמה בגיל צעיר".

== וידאו קליפ ==
הווידאו קליפ של השיר הופק על ידי טל הנדלסמן, בוים על ידי אדם דויטש ופורסם בערוץ היוטיוב של ביטי בסמוך לצאת הסינגל עצמו. בקליפ נראית ביטי במקומות שונים, תוך שהיא מחליפה תלבושות שונות (רובן מינימליות) למשך הקליפ, לצד רקדנים המלווים אותה ואישה עירומה ממוצא אסייתי, שגופה משמש כמגש ממנו אוכלים מנות סושי. תוך פחות מיממה, הגיע הקליפ ללמעלה מחצי מיליון צפיות והתברג במקום הראשון ברשימת "הסרטונים החמים" של יוטיוב.

=== דיון ציבורי ===
הקליפ עורר עניין בשל תוכנו המיני. חברת הכנסת תהלה פרידמן מתחה ביקורת על תוכנו של הקליפ בציוץ טוויטר, בו כתבה: . ביטי הגיבה לפרידמן ואמרה כי "אנשים בלי עבודה, בלי יכולת קיום, מפעלי חיים של אנשים קורסים – והגברת תהלה בזה עוסקת. מסתבר שיש הרבה זמן פנוי בכנסת". כיוון שהתראיינה והגיבה ללא אישור דובר צה"ל, היא נשפטה ונגזרו עליה חמישה ימי מחבוש על תנאי. העיתונאית יסמין לוי מתחה ביקורת על גישתה של פרידמן ועל תגובת צה"ל.

גם מבקרי מוזיקה ביקרו את הקליפ, ותיארוהו כ"סרט פורנוגרפי" המתאים באופיו לקהל הילדים והנוער. לעומתם יצאה קורין גדעון להגנתה של ביטי.

== ביקורת ==
לצד המחלוקת על הווידאו קליפ הנלווה לו, השיר ספג גם ביקורת מוזיקלית. מתן שרון הגדיר את סגנון השיר ב-Time Out ישראל כ"אריאנה גרנדה מעלי אקספרס" וטען כי "הטראפ-פופ הישראלי החקייני מיצה את עצמו ומת". באופן דומה, דודי פטימר ממעריב אונליין תיאר את השיר כ"נועה קירל לעניים" ואמר כי "השיר חרא. בעצם זה אחד משירי הפופ הגרועים שביטי הוציאה, גם מבחינת הטקסט המטופש שמתיימר ללא לאות להשתמש בסלנגים עכשוויים ללא שום משמעות, 'בשר' או עניין, השירה של ביטי גרועה וטכנית מדי והלחן? ובכן, נשמע כמו גרסת 'מיליון דולר' (של נועה קירל) לעניים". מבקר המוזיקה יוסי חרסונסקי הגדיר את השיר כ"תפארת הרע", וכ"חד־ממדי, דליל, פלקטי, רדוד, שטחי". באתר "וואלה!" תוארה היצירה כ"שיר מאוד גרוע עם קליפ נוראי".

==קישורים חיצוניים==

* 
* 
* [https://www.nli.org.il/he/items/NNL_MUSIC_AL997009223476405171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:שירים שהופקו על ידי עומרי 69 סגל
קטגוריה:וידאו קליפים מעוררי מחלוקות
קטגוריה:שירי מוזיקת טראפ
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת Mobile1 Music
ראלף בלאמי

ראלף בלאמי (באנגלית: Ralph Bellamy; 17 ביוני 1904 – 29 בנובמבר 1991) היה שחקן קולנוע, טלוויזיה ותיאטרון אמריקאי שהקריירה שלו השתרעה על שישה עשורים בתיאטרון, קולנוע וטלוויזיה בתפקידים ראשיים ומשניים.

==קורות חיים==
נולד בשיקגו בשם ראלף רקספורד בלאמי. בגיל 15 עזב את הבית והקים להקת שחקנים משלו.

הוא החל להופיע על הבמה ב-1927 וב-1931 הופיע לראשונה בקולנוע בסרט "הסוד השישי" עם קלארק גייבל וג'ין הארלו". ב-1932 הופיע בסרט "רבקה מחוות סאניברוק"
ב-1934 הופיע בסרט "ספיטפייר" וב-1935 ב"הלדוראדו".

ב-1937 הופיע בסרט "האמת האיומה" לצידם של קלארק גייבל ואיירין דאן והיה מועמד לפרס אוסקר לשחקן המשנה הטוב ביותר.

ב-1940 הופיע בסרט "נערתו ששת" לצידם של קרי גרנט ואיירין דאן. הוא שיחק בארבעה סרטים בתפקיד הבלש אלרי קווין.

ב-1941 הופיע בסרט האימה "הזאב".

ב-1955 הופיע בסרט "משפטו של בילי מיטשל" לצדו של גרי קופר.

בלאמי גילם ארבע פעמים את הנשיא פרנקלין דלאנו רוזוולט:
*במחזה "זריחה בקמפובלו", עליו הוענק לו פרס טוני על הביצוע הטוב ביותר על ידי שחקן ראשי במחזה ב-1957.
*ב-1960 הופיע בסרט "זריחה בקמפובלו" בתור הנשיא רוזוולט לצידה של גריר גרסון ששיחקה את אשתו. המחזה מתאר את התקופה הקשה של רוזוולט בעת שלקה בפוליו בבית הנופש שלו בקמפובלו, קנדה. לשם זה ביקר פעמים רבות במרכזי שיקום לחולים משותקים.
* בסדרת הטלוויזיה "רוחות מלחמה" (1983), שעליה היה מועמד לפרס אמי.
*בסדרת הטלוויזיה "מלחמה וזיכרון" (1988).

ב-1968 הופיע בסרט האימה "תינוקה של רוזמרי" בתור רופא חורש מזימות.

ב-1983 הופיע בסרט "משנה מקום משנה מזל" לצידם של דן אקרויד ואדי מרפי.

סרטו האחרון היה "אישה יפה" (1990) לצידם של ריצ'רד גיר וג'וליה רוברטס.

==פרסי הוקרה==
ב-1984 הוענק לו פרס מפעל חיים מטעם גילדת שחקני המסך.

ב-1986 הוענק לו פרס אוסקר לשם כבוד על תרומתו הייחודית למקצוע המשחק.

יש לו כוכב בשדרת הכוכבים של הוליווד וכוכב ב"שביל הכוכבים" בפאלם ספרינגס.

==פילמוגרפיה נבחרת==
* רבקה בחוות סאניברוק (1932)
* שדים מעופפים (1933)
* ספיטפייר (1934)
*הלדורדו (1935)
* האמת האיומה (1937)
* נערתו ששת (1940)
* אלרין קווין בלש ראשי (1940)
* הזאב (1941)
* זריחה בקמפובלו (1960)
* המקצוענים (1966)
* תינוקה של רוזמרי (1968)
* "נשות הרופאים" (1971)
* "האנטר" (1977)
* משנה מקום משנה מזל (1983)
* אישה יפה (1990)

==קישורים חיצוניים==

* 
* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס טוני: שחקנים
קטגוריה:זוכי אוסקר: פרסי כבוד
קטגוריה:אמריקאים שנולדו ב-1904
קטגוריה:אמריקאים שנפטרו ב-1991
קטגוריה:זוכי פרס גילדת שחקני המסך - מפעל חיים
גרוס מורן (ניופאונדלנד)

גרוס מורן (באנגלית: Gros Morne; מילולית: ההר הגדול הבודד) הוא הר בהרי לונג ריינג', הממוקם במערב האי ניופאונדלנד בפרובינציית ניופאונלנד ולברדור שבקנדה.

ההר ממוקם בשטח הפארק הלאומי גרוס מורן. 

גובהו של ההר 807 מטרים מעל פני הים. ההר הוא הפסגה השנייה בגובהה באי ניופאונלנד (הפסגה הגבוהה ביותר היא הר הקאבוקס).

ההר מתנשא לגובה של 707 מטרים מעל סביבתו.

ההר מכוסה עצים עד לגובה של 600 מטרים מעל פני הים.

== היסטוריה ==
=== מקור השם ===

ההר מנותק משאר הרי לונג ריינג', והוא "מבודד" מהם.

שמו של ההר תיאורי.

== תיירות ==

ההר הוא אתר תיירות פופולרי - האתר המתוייר ביותר באי ניופאונלנד. בהר מסלולי טיפוס, ומסלולי סקי.

== לקריאה נוספת ==

<div class="mw-content-ltr">• Michael Burzynski, [https://books.google.co.il/books?id=GqhqZ3rM7eMC&pg=PA1&lpg=PA1&dq=%22Gros+Morne%22+Mountain+Canada&source=bl&ots=a0Z-FynEBc&sig=ACfU3U0YEWplBZfGhRZNBCCRa26ZGkJDZQ&hl=en&sa=X&ved=2ahUKEwjl27Cb4tXsAhXixoUKHQXVBwM4ZBDoATAGegQIChAC#v=onepage&q=%22Gros%20Morne%22%20Mountain%20Canada&f=false Gros Morne National Park]</div>

<div class="mw-content-ltr">• Tim Jepson, Phil Lee, [https://books.google.co.il/books?id=92iMgE8GYQ4C&pg=PA505&lpg=PA505&dq=%22Gros+Morne%22+Mountain+Canada&source=bl&ots=udkVf-zikW&sig=ACfU3U0PHCw3juevohvj1ubYKCAS54ZKPg&hl=en&sa=X&ved=2ahUKEwjl27Cb4tXsAhXixoUKHQXVBwM4ZBDoATAHegQICBAC#v=onepage&q=%22Gros%20Morne%22%20Mountain%20Canada&f=false The Rough Guide to Canada]</div>

== קישורים חיצוניים ==

* [https://www.summitpost.org/gros-morne/152075 הר גרוס מורן] באתר summitpost
* [https://peakvisor.com/peak/gros-morne-canada.html תרשים הנוף הנשקף מהר גרוס מורן] באתר peakvisor
* [https://peakvisor.com/3d-map/peak/gros-morne-canada.html מפה טופוגרפית תלת־ממדית של אזור הר גרוס מורן] 
* [https://www.canadiangeographic.ca/article/skiing-gros-morne-national-park מידע על סקי על הר גרוס מורן]
* [https://trailpeak.com/trails/james-callahan-trail-gros-morne-mountain-near-rocky-harbour-nf-2846 מסלול הטיפוס על הר גרוס מורן] באתר trailpeak
* [https://hikebiketravel.com/a-hike-to-the-summit-of-gros-morne-mountain/ תצלומי טיפוס במעלה הר גרוס מורן]
* [https://www.mountain-forecast.com/peaks/Gros-Morne/forecasts/807 תחזית מזג אוויר עדכנית ארוכת טווח עבור הר גרוס מורן (לפי גבהים)]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
גרוס
גרוס מורן (ראוניון)

גרוס מורן (באנגלית: Gros Morne) הוא פסגה געשית במזרח האי ראוניון.

הפסגה ממוקמת מצפון לעיירה קילאו, ובסמוך ממערב לפסגת פיטון דה נז'.

גובהה של הפסגה 3,019 מטרים מעל פני הים, והוא ההר השני בגובהו באי (אחרי הר פיטון דה נז', שגובהו 3,070 מטרים מעל פני הים).

נהר ריוויר דה גאלט (Rivière des Galets) זורם לאורך מורדותיה המערביים של הפסגדה.

ההר תלול, והטיפוס על ההר קשה.

== היסטוריה ==
=== הטיפוס על ההר ===

הטיפוס הראשון לפסגת ההר אירע בשנת 1939.

== לקריאה נוספת ==

<div class="mw-content-ltr">• Insight Guides, [https://books.google.co.il/books?id=EfCcDwAAQBAJ&pg=PT398&lpg=PT398&dq=%22Gros+Morne%22+%22Réunion%22&source=bl&ots=Jz2-z8Iinj&sig=ACfU3U241k-hlKDWRWWyFdHXJ9-MHEV3cQ&hl=en&sa=X&ved=2ahUKEwiRhZGU6tXsAhWEzYUKHUv2CN44UBDoATAGegQICRAC#v=onepage&q=%22Gros%20Morne%22%20%22Réunion%22&f=false Insight Guides Mauritius, Réunion & Seychelles]</div>

== קישורים חיצוניים ==

* [https://www.reunionest.fr/fiche-lieux-remarquables/gros-morne.html גרוס מורן] באתר משרד התיירות של ראוניון
* [https://www.cartedelareunion.fr/listings/gros-morne תיאור ההר]
* [https://mapcarta.com/14216956 מפת אזור הר גרוס מורן]
* [https://www.images-ocean-indien.com/randonnee-au-gros-morne-la-reunion/ תצלומי הנוף הנשקף מפסגת גרוס מורן]
* [https://www.meteoblue.com/en/weather/current/réunion_réunion_935316 מזג אוויר נוכחי עדכני בהר גרוס מורן]
** [https://www.mountain-forecast.com/peaks/Gros-Morne-Reunion/forecasts/3019 תחזית מזג אוויר עדכנית ארוכת טווח עבור הר גרוס מורן (לפי גבהים)]
** [https://www.meteoblue.com/en/weather/archive/yearcomparison/réunion_réunion_935316 סטטיסטיקות מזג אוויר ונתוני מזג אוויר היסטוריים עבור הר גרוס מורן]
* 

== הערות שוליים ==

גרוס מורן
גרוס מורן
הארמון הלאומי (מקסיקו)

הארמון הלאומי (בספרדית: Palacio Nacional) הוא מקום מושבה של הממשלה הפדרלית במקסיקו. הוא ממוקם בכיכר המרכזית של מקסיקו סיטי, פלאסה דה לה קונסטיטוסיון. אתר זה היה ארמון עבור המעמד השליט במקסיקו מאז האימפריה האצטקית וחלק ניכר מחומרי הבנייה של הארמון הנוכחי הם מהמקור שהיה שייך למנהיג מוקטסומה השני מהמאה ה-16.

הבניין משמש ומסווג כבניין ממשלתי, הארמון הלאומי, עם חזית הטיזונטל האדומה שלו, ממלאת את כל צדו המזרחי, לאורך של למעלה מ-. זהו ביתם של כמה משרדי ממשל כמו האוצר הפדרלי וגם הארכיון הלאומי. משמש כמעונו הרשמי של נשיא מקסיקו.

== קישורים חיצוניים ==

* [http://www.mexicomaxico.org/zocalo/zocalo.htm אל זוקאלו דה לה סיודד דה מקסיקו]
* [http://www.mexicocityvibes.com/national-palace-in-mexico-city.html הארמון הלאומי של מקסיקו סיטי]. ביקור, סקירה ותמונות של פלאסיו נסיונל במקסיקו סיטי
* [http://www.hacienda.gob.mx/cultura/museo_virtual_pal_nac/shcp_mv.htm מוזיאון וירטואלי]. סיור וירטואלי בארמון הלאומי

קטגוריה:ערכים שבהם תבנית בריטניקה אינה מתאימה
קטגוריה:מקסיקו סיטי: מבנים
קטגוריה:מקסיקו: ארמונות
קטגוריה:אמריקה: מעונות רשמיים
Enoc

Enoc (ראשי תיבות של: El Negrito Ojos Claros, באנגלית: The Black Kid, Light Eyes<ref></ref>) הוא אלבום האולפן רביעי של הזמר הפורטוריקני אוזונה. האלבום יצא לאור ב-6 בספטמבר 2020, על ידי חברות התקליטים סוני מיוזיק לטין ואאורה מיוזיק.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|4 בספטמבר 2020
|תקליטור • הורדה דיגיטלית
|סוני מיוזיק לטין • אאורה מיוזיק
|<ref></ref>
|}

==קישורים חיצוניים==

== הערות שוליים ==

קטגוריה:אלבומי פלטינה כפולה ומעלה בארצות הברית
קטגוריה:אלבומי חברת סוני מיוזיק לטין
ארמון המהפכה (הוואנה)

ארמון המהפכה (בספרדית: Palacio de la Revolución) הוא ארמון בהוואנה שבקובה בכיכר המהפכה המשמש כבית ממשלת קובה ומעונו של ראש המדינה.<ref></ref>

== היסטוריה ==
הצו לבנות את הארמון ניתן על ידי הנשיא קרלוס פריו סוקאראס בשנת 1943. זה היה אמור להיות מקום מושבם של בית המשפט העליון והתובע הכללי. הוא תוכנן על ידי האדריכל פרז בנוטה בשנת 1943, כאשר הבנייה הסתיימה כעבור עשור בשנת 1957. בשנים 1964–1965 בוצעו שינויים בבניין כדי להתאים אותו לארמון המהפכה הנוכחי.

בשנת 1965 הורתה הממשלה המהפכנית בראשות פידל קסטרו להעביר את מושב השלטון לארמון זה.

== שימושים ==
קבלת פנים ל[[נשיא ברזיל לשעבר לואיז אינסיו דה סילבה בחדר השרך, שנמצא בארמון המהפכה.]]
[[ולדימיר פוטין בוחן את משמר הכבוד של הצבא בארמון המהפכה בהוואנה.]]
הבניין מחולק לשלושה אזורים, כאשר הראשון הוא משרד מועצת השרים. השני הוא מטה מועצת המדינה ומשרדי הנשיא וסגן הנשיא. האחרון הוא משרדי הוועד המרכזי של המפלגה הקומוניסטית בקובה.<ref></ref>

=== אולמות ===

* היכל השרך - נקרא על שם מספר רב של צמחי שרך המקיפים אותו. כאן מקבל נשיא קובה מנהיגים בינלאומיים שמבקרים במדינה.<ref></ref>
* משרד הנשיאות - לשכת הנשיא
* אולם התיאטרון
* בית חולים ממשלתי

==קישורים חיצוניים==

== הערות שוליים ==

קטגוריה:הוואנה: מבנים
קטגוריה:אמריקה: מעונות רשמיים
דיסלוקוזאורוס

דיסלוקוזאורוס (שם מדעי: Dyslocosaurus; משמעות השם: "לטאה של מקום עני") הוא סוג של דינוזאור ממשפחת הדיקראוזאוריים שחי באמריקה הצפונית במשך היורה העליון. סוג זה קרוב לדיקראוזאורוס, והוא התגלה ב-1963 בתצורת לאנס שבויומינג. 

הסוג תואר ב-1992 בידי החוקרים ג׳ון סטנטון מקינטוש (John Stanton McIntosh), ויליאם קומבס (William Coombs) ודייל ראסל (Dale Russell) כשמשמעות שם הדינוזאור הוא: "dys" - רע/עני, "locus" - מקום ו-"saurus" - זוחל/לטאה, כלומר: "לטאה בעלת מקום עני", זאת עקב התנאים הקשים בהם המאובנים התגלו ומצבם הרעוע. הממצאים נלקחו למוזיאון הטבע של בנסקי שבאוניברסיטת אמהרסט, מסצ'וסטס.

דינוזאור זה דמה במראהו לדיפלודוקוס, אך שונה ממנו במבנה הרגליים ובייחוד במספר הטפרים הכבדים שבכפות הרגל. הוא היה בעל 4 או 5 טפרים בקצות רגליו, בניגוד לשלושה אצל רוב הדיפלודוקיים. דבר זה גרם לסווג אותו למשפחת הדיקראוזאוריים. החוקר תומאס הולץ הבן העריך את אורכו ב-18 מטרים ואת משקלו ב-6 טונות.

החוקרים פול סרנו וג'פרי א. וילסון טוענים שדינוזאור זה לא אמיתי, אלא כימרה שנוצרה מעצמות זאורופודים יחד עם תרופודים שהתקבצו יחדיו ומזה מראה הכפות הייחודיות. חוקרים אחרים רואים בו סוג לגיטימי. אם סוג זה הוא תקף הוא הדינוזאור השני ממשפחתו שחי באמריקה הצפונית לצד הסוואסיה .

==קישורים חיצוניים==

קטגוריה:דיקראוזאוריים
קטגוריה:דינוזאורים שחיו ביורה עליון באמריקה הצפונית
דיפלוטומודון

דיפלוטומודון (שם מדעי: Diplotomodon; מילולית: "שן חותכת כפולה") הוא סוג של דינוזאור תרופוד שחי באמריקה הצפונית במשך הקרטיקון העליון לפני 70 עד 66 מיליון שנה מזמננו. כיום רואים בסוג טקסון מבוטל והמאובנים שלו נחשבים לקרובים לממצאי טירנוזאורוס. עם זאת הוא לא השתייך למשפחת הטירנוזאוריים אלא לקרוביהם - הטירנוזאורים.

הסוג ידוע רק משרידים של שן אחת באורך שלושה סנטימטרים, שהתגלתה בתצורת הורנרסטון בניו ג'רזי. בסמוך אליו התגלו מספר יצורים ימיים, אשר התקיימו כנראה בים הפנימי המערבי.

במקור השרידים השתייכו לשרידי דג טורף קדום, ומהם קיבל הסוג את שמו בידי ג'וזף ליידי , אשר נתן לסוג את השם Tomodon ב-1865. ואולם שם זה הועבר לשם של נחש מקבוצת הדיפסדידיים. השם החדש ניתן בידי ליידי ב-1868 והוא מתייחס לשן הרחבה, השטוחה והסימטרית. רק ב-1980 החוקר אדוארד דרינקר קופ העריך שהסוג הוא של דינוזאור ולא של דג.

החוקר ראלף מולנר טען ששרידי השן יכולים להיות שייכים למוסזאורוס ולא לטירנוזאור בעוד אחרים ראו בו סוג אח של הדריפטוזאורוס, הקרוב לטירנוזאוריים. כיום רואים בסוג זה מוטל בספק עקב מיעוט הממצאים שיעידו על מקורותיו.

== קישורים חיצוניים ==

קטגוריה:טירנוזאורים
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון באמריקה הצפונית
צ'אויאנגזאורוס

צ'אויאנגזאורוס (שם מדעי: Chaoyangsaurus; מילולית: "הלטאה של צ'אויאנג") הוא סוג של דינוזאור מתת-סדרת הצרטופסים שחי במשך היורה העליון שלפני 150.8 עד 145.5 מיליון שנה בסין. המאובנים שלו התגלו בעיר צ'אויאנג בליאונינג ומכאן שמו. הממצאים שלו התגלו בידי החוקרים יאנג ג'ונגג'יין, ג'או שיג'ין, שו שינג ועוד, והסוג תואר ב-1999. הסוג כלל מין בודד - Chaoyangsaurus youngi, על שם החוקר יאנג ג'ונגג'יין.

דינוזאור זה היה מראשוני הצרטופסים והיה קטן ובעל עטרה קצרה ומקור מעוקל ונוקשה, באורך של מטר או שני מטרים בלבד ומשקל ממוצע של 12 קילוגרם. כמו מרבית בני קבוצתו היה אוכל צמחים והוא היה דו-רגלי שיכל לנוע במהירות בעת הצורך. הוא דמה מאוד לפסיטקוזאורוס אך היה קל יותר והעטרה שלו הייתה פחות בולטת. למעשה מבנה הראש הזכיר את הפכיצפלוזאורים עם "כיפה" בולטת אך מקומרת מאוד, התחלה של פיצול העטרה המפורסמת אצל דינוזאורים שהשתלשלו ממנו.

הוא חי ברחבי סין הקדומה בקבוצות קטנות וכנראה נלחם ביריביו בעזרת הכיפה הבולטת. הדינוזאור גם הכיל עדויות לנוצות על חלק מגופו, סמוך לגב ומעל זנבו.

== קישורים חיצוניים ==

קטגוריה:צ'אויאנגזאוריים
בקרה אווירית קדמית

בקרי אוויר קדמיים של [[חיל האוויר המלכותי המכווינים מטוס יורופייטר טייפון בריטי למטרתו במהלך אימון.]]
בקרה אווירית קדמית (באנגלית: Forward Air Control או בראשי תיבות: FAC) היא תחום מקצועי בחילות אוויר, אשר מתמקד בבקרה אווירית בצמוד לחזית הלחימה, תיאום בין כוחות האוויר והקרקע למניעת ירי דו-צדדי ומודיעין זירה בזמן סיוע אוויר קרוב או בעת תקיפה טקטית בסמוך לכוחות.

בקר אווירי קדמי הוא קצין, לעיתים איש צוות אוויר בהכשרתו, האחראי על הסדרת המרחב האווירי מעל אזור הקרבות, בניית ושמירת תמונת מצב עדכנית, חלוקת מטרות למטוסי התקיפה והכוונתם לעברם.

בקרי אוויר קדמיים יכולים להיות מוצבים במפקדות שדה, בצמוד לכוחות הקרקע באופן רגלי או על גבי כלי רכב, או בכלי טיס בשמי הזירה.

== דוקטרינה ==
=== נאט"ו ===
הכישורים והניסיון הנדרשים לבקרי אוויר קדמיים ומפעלי מצייני לייזר מוגדרים בתקן נאט"ו [https://web.archive.org/web/20090829190451/http://aero-defense.ihs.com/document/abstract/FJYQJBAAAAAAAAAA 3797 STANAG]. הם עשויים להוות חלק מצוות מאמץ אש או מחוליית בקרת אוויר טקטית, הם עשויים להיות קרקעיים, מוטסים או מוסקים. הם מאומנים לתכנן, לתאם ולכוון סיוע אוויר קרוב. הכשרתם כוללת לוחמה אלקטרונית, דיכוי הגנה אווירית של האויב, פיקוד ושליטה אווירית, שיטות התקפה, טקטיקות, חימוש ואמצעי לחימה.

=== בריטניה ===
ה-FACs בכוחות המזוינים של בריטניה מהווים חלק מצוותי מאמץ אש, כמו גם TACPs המסוגלים לכוון מגוון רחב של תקיפות. הבקרים מגיעים מחיל נחתים המלכותי ומרגימנט חיל האוויר המלכותי. חיל האוויר של הצבא מספק בקרי אוויר קדמיים מוטסים.

=== ארצות הברית ===
מאז 2003 משתמשים הכוחות המזוינים של ארצות הברית במונח "בקר מסוף התקפה משולב" (באנגלית: Joint Terminal Attack Controller בקיצור: JTAC).

בחיל נחתים מוקצה FAC או JTAC לכל פלוגה. מטלה כזו (שמוגדרת כ- "B-Billet") ניתנת לטייסי הצי לעיתים קרובות מכיוון שהם בקיאים ביותר בנושאי סיוע אוויר קרוב ותורת עליונות אווירית.

בחיל האוויר צוותי בקרת קרב (באנגלית: United States Air Force Combat Control Team, CCT) הם כוחות טקטיים מיוחדים המצוותים לכוחות המבצעים המיוחדים לתמיכה בהשתלבות הממד האווירי במבצע. תפקידם כולל תפעול מנחתים ושדות תעופה קדמיים, פיקוח טיסה, בקרת הסיוע האווירי ויכולות תקשורת קרקע-אוויר-חלל.

=== ישראל ===
בצה"ל פועלים צוותי "סופ"ה" (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר. הם כוללים חמישה לוחמים: קצין סיוע אווירי (קס”א), קצין שיתוף ארטילרי (קש”א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר.<ref></ref> הצוות אחראי על תכנון והפעלת האש בקרב ועל הקשר בין הכוחות המתמרנים לכוחות סיוע האש. הצוות עתיד להשתלב בכל גדוד מתמרן בצה”ל, ויהיה מוכשר להפעלת כלל יכולות האש במרחב האוגדתי מהיבשה והאוויר.<ref></ref>

שיתוף הפעולה בין חיל האוויר לכוחות הקרקע מרוכז במסגרת היחידה לשיתוף פעולה. בשדה הקרב המשולב טייסים מהיחידה משמשים בתפקיד קצין סיוע אווירי (קס"א) לכוחות היבשה מרמת הגיס ועד רמת החטיבה.<ref></ref>

== ראו גם ==
* חוליית בקרה אווירית טקטית
*מערך הקישור (חיל התותחנים)
*היחידה לשיתוף פעולה של חיל האוויר הישראלי
*מאמץ האש

==קישורים חיצוניים==

==הערות שוליים==

קטגוריה:תעופה צבאית
Tony Hawk's Pro Skater 2

Tony Hawk's Pro Skater 2 הוא משחק וידאו משנת 2000 שפותח על ידי חברת Neversoft , והופץ על ידי חברת Activision. זהו החלק השני בסדרת משחקי הווידאו של טוני הוק. בעוד שבתחילה, במהלך שנת 2000, המשחק יצא לקונסולת הפלייסטיישן, בהמשך של אותה השנה יצאו גם גרסאות של המשחק ל-Microsoft Windows, Game Boy Color ו-Dreamcast. במהלך 2001 יצאו גם גרסאות של המשחק ל-Mac OS, Game Boy Advance, Nintendo 64 ו-Xbox. לאורך השנים יצאו גם גרסאות של המשחק למכשירי Windows Mobile ו-Windows Phone (במהלך שנת 2006) ולמכשירי iOS (בשנת 2010).

המשחק השתמש במנוע משחק זהה לקודמו עם שיפורים שונים בגרפיקה ובמשחקיות. המשחק מתרחש בסביבה אורבנית תלת־ממדית כאשר ברקע של המשחק מתנגנת מוזיקת פאנק, רוק והיפ הופ. השחקן מסוגל במשחק לבחור להיות אחד ממגוון גולשי סקייטבורד בולטים, לנסוע במסלולים מורכבים על הסקייטבורד ולבצע טריקים שונים באמצעות הסקייטבורד לאורך הדרך, וכמו גם לאסוף חפצים שונים לאורך הדרך.

המשחק זכה לשבחים רבים כאשר יצא במקור לשווקים ונחשב לאחד ממשחקי הווידאו הגדולים בכל הזמנים.<ref name=GI2009></ref><ref name=PowerUnlimited></ref>

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי וידאו משנת 2000
קטגוריה:משחקי נינטנדו 64
קטגוריה:משחקי פלייסטיישן
קטגוריה:משחקי וידאו שפותחו ביפן
What a Time

"What a Time" הוא סינגל של הזמרת האמריקאית ג'וליה מייקלס בהשתתפות הזמר האירי נייל הורן, מתוך המיני-אלבום הרביעי שלה, Inner Monologue Part 1 (2019). השיר נכתב על ידי מייקלס, ג'סטין טרנטר, קייסי בארת' וריילי קנאפ, והופק על ידי איאן קירקפטריק ו-RKCB. השיר יצא ב-29 במרץ 2019 כסינגל השני מתוך המיני-אלבום.<ref></ref><ref></ref> השיר היה מועמד בפרסי בחירת הנוער 2019 בקטגוריית שיתוף הפעולה המוזיקלי הנבחר.<ref></ref>

נכון לאפריל 2024, השיר הושמע למעלה מ-724 מיליון פעמים בספוטיפיי.<ref></ref>

== כתיבה ==
"What a Time" תואר כשיר פופ איטי. מבחינה לירית, "What a Time" כונה "אבל על סיום מערכת היחסים".<ref name="Idolator"></ref> המקהלה, ששרה את השורה "I think of that night in the park, it was getting dark / And we stayed up for hours / What a time, what a time, what a time," תוארה על ידי MTV כ-"עוצמתית".<ref></ref>

== הופעות חיות ==
ב-18 בפברואר 2019, מייקלס והוראן ביצעו את השיר לראשונה בתוכנית הטלוויזיה של ג'יימס קורדן, The Late Late Show with James Corden .<ref></ref> ב-15 בינואר 2020, ביצעה מייקלס גרסת סולו לשיר בבית הבלוז של שיקגו על הבמה של הונדה.<ref></ref>

== וידאו קליפ ==
הווידאו קליפ, שבויים על ידי בוני מטה, יצא ב-7 בפברואר 2019.<ref></ref> בווידאו קליפ, מוצגים הזמרת ודמות שדומה להורן בדירה זרועה בפרחים, שם השניים נזכרים במערכות יחסים בעבר.<ref></ref> נכון לאוקטובר 2021, הווידאו קליפ נצפה למעלה מ-69 מיליון פעמים ביוטיוב.<ref></ref>

וידאו קליפ בגרסה אקוסטית יצא ב-28 במרץ 2019.<ref></ref> נכון לאוקטובר 2021, הווידאו קליפ נצפה למעלה מ-2 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|פלטינה
|80,000
|-
!הממלכה המאוחדת (BPI)<ref></ref>
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" | חברת תקליטים
! scope="col" | מקור
|-
! scope="row" |אוסטרליה
| 29 במרץ 2019
| רדיו להיטים עכשווי
| ריפבליק רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי ג'וליה מייקלס
קטגוריה:שירי נייל הורן
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים על זמן
קטגוריה:בלדות פופ
קטגוריה:שירי כסף בממלכה המאוחדת
קטגוריה:סינגלים בהוצאת ריפבליק רקורדס
All Shook Up

All Shook Up (בעברית: הכל התנער) הוא שיר משנת 1957 של הזמר האמריקאי אלביס פרסלי אותו הלחין אוטיס בלקוול.

הסינגל הגיע למקום הראשון במצעד הפזמונים האמריקני ב-13 באפריל 1957, ונשאר בצמרת המצעד במשך שמונה שבועות רצופים. השיר כיכב גם בצמרת מצעד ה-R&B של בילבורד במשך ארבעה שבועות, וכמו גם הגיע לצמרת של מצעד הקאנטרי של בילבורד. 

השיר דורג בעבר במקום ה-352 ברשימת 500 השירים הגדולים בכל הזמנים של רולינג סטון.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי בילי ג'ואל, קריס קריסטופרסון, פול מקרטני, קליף ריצ'רד, וברוס ספרינגסטין.

== קישורים חיצוניים ==

* [https://www.songfacts.com/facts/elvis-presley/all-shook-up מידע על היצירה All Shook Up], באתר Songfacts 

קטגוריה:שירי 1957
קטגוריה:סינגלים מ-1957
קטגוריה:סינגלים מ-1974
קטגוריה:סינגלים מ-1992
קטגוריה:שירי אלביס פרסלי
קטגוריה:שירים באנגלית
קטגוריה:שירים שנכתבו על ידי אוטיס בלקוול
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת RCA רקורדס
(Let Me Be Your) Teddy Bear

"" הוא שיר משנת 1957 של הזמר האמריקני אלביס פרסלי אשר בוצע במקור עבור סרט הקולנוע האמריקאי "Loving You" , בו כיכב פרסלי. במהלך הסרט פרסלי מבצע את השיר על המסך. השיר נכתב במקור על ידי קל מאן וברני לו.

הסינגל הגיע למקום הראשון במצעד הפזמונים האמריקני במהלך קיץ 1957 ונשאר בצמרת המצעד במשך שבעה שבועות רצופים. זה היה השיר השלישי מבין ארבעה משיריו של פרסלי שהגיעו לצמרת מצעד הפזמונים האמריקני במהלך 1957. השיר כיכב גם בצמרת מצעד ה-R&B של בילבורד, וכמו גם הגיע לצמרת של מצעד הקאנטרי של בילבורד.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פאט בון, גלן קמפבל, פול מקרטני, קליף ריצ'רד, ו-ZZ Top.

== קישורים חיצוניים ==

* [https://www.songfacts.com/facts/elvis-presley/let-me-be-your-teddy-bear עמוד השיר באתר songfacts.com] 

קטגוריה:שירי 1957
קטגוריה:סינגלים מ-1957
קטגוריה:שירי אלביס פרסלי
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים בהוצאת RCA רקורדס
Lollipop (שיר, 1958)

Lollipop הוא שיר פופולרי שנכתב על ידי יוליוס דיקסון ובוורלי רוס בשנת 1958. בעוד שהשיר הוקלט לראשונה על ידי הצמד רולנד ורובי, ההקלטה המאוחרת יותר של השיר שבוצעה על ידי להקת הנשים האמריקנית הקורדטס היא הגרסה המצליחה והידועה ביותר של השיר.

בשיא ההצלחה של השיר הוא הגיע למקום השני במצעד הפזמונים האמריקני.

השיר נכתב בהשראת בתו הקטנה של הפזמונאי יוליוס דיקסון, אשר קיבלה סוכרייה על מקל דביקה במיוחד, אשר איכשהו הצליחה להיתקע בשיערה, כאשר דיקסון ואשתו התקשו לאחר מכן להוציא את הסוכרייה מהשיער. בשל כך דיקסון איחר לפגישה עם כותבת השירים בוורלי רוס. כאשר דיקסון סיפר לרוס על המקרה, היא הייתה משועשעת ושניהם כתבו יחד את מילות השיר בעקבות כך.

== קישורים חיצוניים ==

* [https://www.songfacts.com/facts/the-chordettes/lollipop עמוד השיר באתר songfacts.com] 

קטגוריה:שירי 1958
קטגוריה:סינגלים מ-1958
קטגוריה:שירים באנגלית
קטגוריה:שירים על שיער
קטגוריה:סינגלים בהוצאת RCA רקורדס
Don't Be Cruel

Don't Be Cruel (בעברית: אל תהי אכזרית) הוא שיר רוקנרול משנת 1956 שבוצע על ידי הזמר האמריקאי אלביס פרסלי ונכתב על ידי אוטיס בלקוול.

הסינגל הגיע למקום הראשון במצעד הפזמונים האמריקני ב-19 באוגוסט 1956 ונשאר בצמרת המצעד במשך 11 שבועות רצופים.

בשנת 2004 השיר דורג בעבר במקום ה-197 ברשימת 500 השירים הגדולים בכל הזמנים של רולינג סטון.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי ג'רי לי לואיס, להקת Devo, ניל דיאמונד, ובריאן פרי.

== קישורים חיצוניים ==

* [https://www.songfacts.com/facts/elvis-presley/dont-be-cruel עמוד השיר באתר songfacts.com] 

קטגוריה:שירי 1956
קטגוריה:סינגלים מ-1956
קטגוריה:סינגלים מ-1975
קטגוריה:סינגלים מ-1988
קטגוריה:שירי אלביס פרסלי
קטגוריה:שירים באנגלית
קטגוריה:שירים שנכתבו על ידי אוטיס בלקוול
קטגוריה:שירי רוקבילי
קטגוריה:סינגלים בהוצאת אפיק רקורדס
My Boy Lollipop

My Boy Lollipop הוא שיר שנכתב באמצע שנות ה-50 על ידי רוברט ספנסר מלהקת הדו-וופ "הקדילקס". השיר הוקלט לראשונה בניו יורק בשנת 1956 על ידי ברבי גיי. גרסה מאוחרת יותר של השיר שהוקלטה בשנת 1964 על ידי הזמרת הג'מייקנית הצעירה מילי סמול היא הגרסה המצליחה ביותר של השיר שהפכה עם השנים לאחד משירי הסקא הנמכרים ביותר בכל הזמנים.

הסינגל הפך ללהיא ענק במהלך קיץ 1964 ובשיא ההצלחה הגיע למקום השני במצעד הפזמונים האמריקני - באותו העת בה כיכב בצמרת המצעד השיר "I Get Around" של להקת נערי החוף.

== קישורים חיצוניים ==

* [https://www.songfacts.com/facts/millie-small/my-boy-lollipop עמוד השיר באתר songfacts.com] 

קטגוריה:ערכים שבהם תבנית בריטניקה אינה מתאימה
קטגוריה:שירי 1956
קטגוריה:סינגלים מ-1956
קטגוריה:סינגלים מ-1964
קטגוריה:סינגלים מ-1982
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת איילנד רקורדס
Singing the Blues

Singing the Blues הוא שיר פופולרי שנכתב על ידי מלווין אנדסלי ופורסם בשנת 1956. בעוד שהשיר הוקלט לראשונה על ידי מרטי רובינס, ההקלטה המאוחרת יותר של השיר שבוצעה על ידי גאי מיטשל היא הגרסה המצליחה והידועה ביותר של השיר.

הסינגל הגיע למקום הראשון במצעד הפזמונים האמריקני ב-8 בדצמבר 1956, ונשאר בצמרת המצעד במשך עשרה שבועות רצופים. השיר כיכב גם בצמרת מצעד הפזמונים הבריטי במשך שלושה שבועות לא רצופים.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פול מקרטני, דין מרטין, ביל היילי, וקליף ריצ'רד.

בישראל השיר מוכר במיוחד בשל שילובו בפסקול הסרט המצליח "אלכס חולה אהבה".

== קישורים חיצוניים ==

* [https://www.songfacts.com/facts/guy-mitchell/singing-the-blues עמוד השיר באתר songfacts.com] 

קטגוריה:שירי ביל היילי
קטגוריה:שירים באנגלית
קטגוריה:שירים על בלוז
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה רקורדס